Det sker på baggrund af en udvidelse af terminalen. - Dermed er det helt slut med rygning inden døre i terminalen, oplyser lufthavnsdirektør William Bluhme. Det har igennem længere tid generet mig, at restaurationspersonalet samt rengøringspersonalet skal udføre deres arbejde i det meget røgfyldte rygerrum. Desuden får vi løbende kritik af den røglugt, der trænger ud fra rygerrummet. - Fremover må vi bede rygerne om at stille deres tobakstrang, inden de kommer ind i terminalen. Dette kan eksempelvis ske udenfor indgangsdøren, hvor de kan stå i tørvejr under terminalens store tagudhæng, og hvor der er opstillet askebægre, tilføjer lufthavnsdirektøren.

Opsummering:
Aalborg Lufthavn tager forskud på Folketingets rygeforbud på offentlige steder og lukker rygerrummet i terminalen allerede fra i dag.